અમદાવાદ: ગુજરાત યુનિવર્સિટીનો એમએસડબ્લ્યુ વિભાગ ફરી એક વાર વિવાદમાં આવ્યો છે. એમએસડબ્લ્યુ (માસ્ટર ઓફ સોશિયલ વર્ક) વિભાગમાં અભ્યાસ કરતા વિદ્યાર્થીએ વિભાગના હેડ ડો. પ્રદીપ પ્રજાપતિના ત્રાસથી આજે વહેલી સવારે પોતાના ઘરે માથામાં દસ્તો મારી આપઘાતનો પ્રયાસ કર્યો હતો. ઇજાગ્રસ્ત વિદ્યાર્થીને સારવારાર્થે સોલા સિવિલ હો‌સ્પિટલમાં ખસેડવામાં આવ્યો છે. આ અંગે વિદ્યાર્થીના ભાઇ દ્વારા ઘાટલોડિયા પોલીસ સ્ટેશનમાં ડો.પ્રદીપ પ્રજાપતિ વિરુદ્ધ માનસિક ત્રાસ અંગેની અરજી આપવામાં આવી છે.